Qoraqalpog‘istonlik talaba rus-ingliz-qoraqalpoqcha lug‘at dasturini ishlab chiqdi

Toshkent axborot texnologiyalari universitetining Nukus filialida iqtidorli talaba-yoshlar ishtirokida barcha fanlar bo‘yicha multimedia o‘quv qo‘llanmalari tayyorlanib, ta’lim jarayonining yanada samarali bo‘lishi ta’minlanmoqda. Professor-o‘qituvchilar tomonidan yoshlarning yangi g‘oyalari, ishlanma va loyihalari qo‘llab-quvvatlanib, ilmiy jihatdan to‘ldirib borilmoqda. Bu haqda O‘zA xabar berdi.

Magistratura bo‘limining ikkinchi kurs talabasi Azizbek Qodirov yaratgan “Rus-ingliz-qoraqalpoqcha lug‘at” dasturi, shu bo‘limning birinchi kurs talabasi Bekbo‘sin Xolmurodovning “Ingliz tilini mustaqil o‘rganuvchilar uchun” dasturiy loyihalari mutaxassislar yordamida takomillashtirilmoqda.